projecte-aina/catalan_government_crawling huggingface dataset:
L'empresa catalana, amb seu a Granollers, és especialista en la producció de vidre corbat per a grans projectes arquitectònics i compta amb 250 projectes anuals, el 90% dels quals a l'estranger.
La inversió permetrà introduir la fabricació de vidre pla i ampliar la seva capacitat productiva de vidre corbat amb l'objectiu d'oferir projectes integrals als seus clients.
El fons Capital Expansió de l'Institut Català de Finances (ICF) ha invertit 2,4 milions d'euros en l'empresa catalana Cricursa especialitzada en la curvatura de vidre per a projectes arquitectònics d'alta complexitat tècnica i estètica.
La inversió s'ha fet a través de l'aportació de recursos propis amb l'objectiu multiplicar per tres la capacitat productiva de l'empresa amb la finalitat que pugui oferir projectes integrals als seus clients.
Amb aquesta inversió, l'empresa invertirà en nous centres de producció a Catalunya, fet que li permetrà començar a oferir vidre pla de grans dimensions i augmentar la capacitat productiva del vidre corbat.
Cricursa, amb seu a Granollers, va iniciar la seva activitat l'any 1928 a Barcelona i actualment està liderada per Ferran Figuerola i Alex Sasplugas, membres de la tercera generació familiar.
L'empresa té una facturació aproximada de 25 milions d'euros i és una de les poques companyies a nivell mundial capaç de fer vidres geomètrics complexes de grans dimensions.
La companyia treballa amb estudis d'arquitectura de prestigi internacional i desenvolupa més de 250 projectes anuals, el 90% dels quals a l'estranger.
Alguns dels projectes més emblemàtics en els que ha participat són la Fira de Barcelona, el Kursaal de San Sebastià, l'auditori de la Ciutat de les Arts i les Ciències de València, la Tour Eiffel i l'Aeroport Charles de Gaulle de París, l'Atomium de Brussel·les, la Qatar National Library, el Prada de Tokyo i la Bombay Sapphire Distillery del Regne Unit.
Capital Expansió és un fons de capital risc dirigit a pimes en fase creixement, creat per l'Institut Català de Finances (ICF), que aporta recursos propis a les companyies a través d'ampliacions de capital o a través de productes financers de quasi capital (préstecs participatius convertibles) amb un volum d'inversió de fins a 2,5 M€ per operació.
Les inversions es realitzen en empreses amb activitat a Catalunya i amb un volum de facturació superior als 4 M€, amb l'objectiu d'impulsar el seu creixement, internacionalització i consolidació empresarial a través de l'adquisició d'altres companyies.
Aquest apartat recull alguns enllaços d'interès sobre temes relacionats amb l'economia catalana i les institucions financeres públiques en l'àmbit europeu i mundial.
Presentació de l'economia catalana
Presentacions i informes de la perspectiva general de l'economia catalana, el seu marc institucional i pressupostari, i el deute.
Selecció d'indicadors econòmics de Catalunya, amb periodicitat mensual o trimestral, facilitats per l'Idescat i altres agents de l'estadística oficial.
Les sèries també mostren les variacions interanuals i les dades comparatives amb Espanya.
Trimestralment també es publica la 'Nota de conjuntura econòmica' sobre l'evolució de les principals magnituds de l'economia catalana.
Recull, amb caràcter mensual, la informació i noticies sobre les finances i els pressupostos de la Generalitat.
Esdeveniments econòmics i financers
Butlletí quinzenal que recull els principals esdeveniments econòmics i financers de Catalunya, Espanya, la zona euro i les principals economies avançades i emergents.
Departament de Vicepresidència i d'Economia i Hisenda
La pàgina web recull les notícies d'actualitat relacionades amb el departament; així com estudis, informes, futurs esdeveniments d'interès, etc. d'aquest àmbit.
INSTITUCIONS FINANCERES PÚBLIQUES EN L'ÀMBIT EUROPEU I MUNDIAL
Informes de l'EAPB sobre els bancs públics a Europa.
Publicacions sobre la inversió dels bancs europeus i el sistema financer i econòmic a Europa.
Informes i anàlisis sobre el sector financer europeu i inversions en emprenedoria i innovació.
Revista de l'Escola d'Administració Pública de Catalunya dedicada a disseminar i contribuir al debat sobre la gestió pública i innovació en administracions públiques en l'àmbit europeu i mundial.
El Grup ICF disposa d'un Servei d'Atenció al Client (SAC) per gestionar les queixes i reclamacions dels seus clients.
L'activitat i funcionament del SAC es regula pel Reglament per a la Defensa del Client del Grup ICF, aprovat per la seva Junta de Govern, el 7 de febrer de 2019.
El Servei d'Atenció al Client del Grup ICF té per objecte atendre i resoldre les queixes i reclamacions que presentin els seus clients en relació amb els seus interessos i drets legalment reconeguts com a tals, en el termini de dos mesos des de la presentació corresponent a l'ICF, mitjançant el formulari ad hoc, per qualsevol dels mitjans establerts.
Presencialment o per correu postal: ICF (Servei d'Atenció al Client).
Gran Via de les Corts Catalanes, 635, 6a.
Els préstecs, de fins a 400.000 euros, serviran per finançar petites i mitjanes empreses que s'hagin vist afectades per situacions d'emergència com accidents, terratrèmols, esfondraments, incendis, aiguats, tempestes i ventades.
L'Institut Català de Finances (ICF), conjuntament amb el Departament d'Empresa i Coneixement de la Generalitat de Catalunya, han creat una nova línia de finançament per a empreses afectades per desastres naturals.
L'objectiu és facilitar el finançament per dur a terme projectes d'inversió i circulant d'empreses que s'hagin vist afectades per situacions d'emergència com terratrèmols, esfondraments, aiguats o altres causes naturals.
Aquesta línia de préstecs, denominada "ICF Situacions d'emergència empresa", servirà per atendre la recuperació de l'activitat de les empreses incloses dins l'àmbit competencial del Departament d'Empresa i Coneixement.
Dotada amb 10 milions d'euros aportats per l'ICF, aquesta línia de finançament comptarà amb una bonificació del cost financer (fins a un 3,25% en projectes de circulant i fins a un 3,75% en projectes d'inversió) per part del Departament d'Empresa i Coneixement.
Les operacions aprovades comptaran també amb una part d'assumpció del risc per part del Departament d'Empresa i Coneixement.
Per al conseller delegat de l'ICF, Josep-Ramon Sanromà, aquesta línia de finançament "reafirma el compromís de l'ICF per donar suport al teixit empresarial de les regions afectades per desastres naturals i contribuir a pal·liar els efectes".
També, i en línia amb els Objectius de Desenvolupament Sostenible, "aquests préstecs són una oportunitat per establir mesures que permetin reduir el risc de desastres", ha afirmat Sanromà.
L'import dels préstecs oscil·larà entre els 50.000€ i els 400.000€.
Pel que fa al termini, els sol·licitants podran demanar els préstecs per a projectes d'inversió a un màxim de 10 anys, amb fins a 2 anys de carència inclosos.
Per a projectes de circulant, el termini serà fins a 5 anys amb 1 any de carència inclòs.
Les sol·licituds dels préstecs es podran fer a partir de divendres 10 d'abril a través del portal web de l'ICF ( www.icf.cat ).
L'ICF és l'entitat financera pública de Catalunya.
Té com a missió principal impulsar el finançament del teixit empresarial a Catalunya per tal de contribuir al creixement, la innovació i la sostenibilitat de l'economia catalana.
En aquest sentit, aposta activament per la consecució dels Objectius de Desenvolupament Sostenible en línia amb l'Agenda 2030 de les Nacions Unides.
L'ICF actua com a complement del sector financer privat, oferint una àmplia gamma de solucions de finançament centrades en préstecs, garanties i inversió en capital risc.
Des del 2014 és membre de l'Associació Europea de Bancs Públics (EAPB), que agrupa gran part dels bancs i les entitats financeres públiques que operen a Europa.
La fira, que se celebra del 3 al 5 de març, centrarà la seva atenció en les solucions en automatització industrial, robòtica, manufactura avançada o noves tecnologies 4.0, com la intel·ligència artificial.
L'ICF comptarà amb un servei d'assessorament financers específic per expositors i visitants i posarà a la seva disposició productes financers específics per a la indústria, com la línia de préstecs ICF Indústria 4.0.
L'Institut Català de Finances (ICF), participarà en la quarta edició de la fira Advanced Factories, un referent per les pimes industrials que busquen les darreres solucions per incorporar la tecnologia 4.0 a les seves plantes i processos.
Del 3 al 5 de març, el Centre de Convencions Internacional de Barcelona (CCIB), reunirà al voltant de 17.000 professionals i empreses especialitzades en au automatització industrial, robòtica, manufactura avançada o noves tecnologies 4.0, com la intel·ligència artificial.
L'ICF oferirà un servei d'assessorament financer a expositors i visitants per finançar les operacions de compra-venda que es puguin tancar al llarg del congrés, i també per a qualsevol altra necessitat de finançament que puguin tenir.
En aquest sentit, l'ICF disposa d'un ampli ventall de solucions financeres per impulsar les empreses del sector industria l, d'entre les que destaca l'ICF Indústria 4.0, una línia de finançament per a empreses industrials i de serveis que compten amb una bonificació del cost financer per part del Departament d'Empresa i Coneixement de la Generalitat de Catalunya.
L'objectiu dels préstecs és finançar inversions que generin impacte positiu en la capacitat productiva, l'ocupació, la dinamització de l'activitat en la cadena de valor i l'ús de tecnologies de la informació i les comunicacions en processos.
A més, també es poden finançar projectes de recerca, desenvolupament i innovació.
En aquest sentit, l'ICF disposa d'un ampli ventall de solucions financeres per impulsar les empreses del sector industria l, d'entre les que destaca l'ICF Indústria 4.0,
En el marc de la fira, l'ICF realitzarà dimarts 3 de maç a les 16h una ponència per explicar les múltiples solucions de finançament per la indústria que l'entitat financera pública posa a disposició del teixit empresarial de Catalunya.
L'edició d'enguany preveu reunir més de 17.000 professionals i empreses.
Com a novetat, la fira també acollirà la trobada de CIO's industrials, el fòrum d'Indústria 4.0 per a l'automoció el primer Congrés Nacional de Gestors de Polígons Industrials.
L'objectiu dels préstecs és facilitar la implantació de projectes que impulsin el desenvolupament local participatiu beneficiats amb un ajut Leader, en el marc del programa de desenvolupament rural de Catalunya 2014-2020
L'ICF i el Departament d'Agricultura, Ramaderia, Pesca i Alimentació (DARP) han signat un conveni de col·laboració en matèria de préstecs, amb condicions preferents, per facilitar la implantació de projectes de desenvolupament local participatiu beneficiats amb un ajut Leader, en el marc del programa de Desenvolupament Rural de Catalunya (DPR) 2014-2020.
Sota aquesta línia de préstecs, dotada amb 20 milions d'euros, es podran finançar projectes que hagin demanat un ajut Leader en una convocatòria del DARP resolta al 2018, així com projectes que obtinguin un ajut en futures convocatòries.
L'ICF com a entitat col·laboradora adherida al conveni estudiarà les sol·licituds de préstecs un cop el DARP emeti l'informe de viabilitat de projecte.
Si s'escau, l'ICF també els formalitzarà.
Condicions financeres dels préstecs
Les sol·licituds d'aquests préstecs s'hauran de fer a través de la línia general ICF Crèdit del portal web de l'ICF.
L'Institut Català de Finances (ICF) i el Departament de Territori i Sostenibilitat han treballat conjuntament per oferir préstecs a autònoms, empreses i entitats que facin inversions sostenibles i socialment responsables.
Els préstecs, d'entre 500.000 euros i 10 milions, s'atorgaran a un màxim de 30 anys.
L'ICF ha posat en marxa una nova línia de préstecs per finançar projectes d'economia verda i circular, amb l'objectiu de facilitar el desenvolupament d'actuacions compromeses amb el medi ambient.
Amb aquesta iniciativa, fruit del treball conjunt amb el Departament de Territori i Sostenibilitat, el govern català pretén fomentar l'ús de productes i materials que es mantinguin el major temps possible dins l'economia a través de la seva reutilització, reparació, remanufactura o reciclatge, reduint així la generació de residus i l'extracció de matèries primeres.
Els destinataris de la nova línia de finançament, denominada "ICF EcoVerda", són tant empreses i entitats privades com públiques.
L'import dels préstecs oscil·larà entre els 500.000 euros i 2,5 milions d'euros per privats i entre 2,5 M€ i 10 M€ per públics.
En tots dos casos, es podrà finançar el 100% dels projecte.
Pel que fa al termini, els sol·licitants privats podran demanar el préstec a un màxim de 20 anys, i els públics, a 30, amb la possibilitat en tots dos casos d'un període de carència de fins a 2 anys.
La posada en marxa d'aquesta línia és una mostra més del compromís de la Generalitat i l'ICF amb la transició cap a un nou model econòmic on el reaprofitament de residus, l'estalvi energètic i la sostenibilitat en els processos productius passin a ser protagonistes.
L'objectiu final, en la línia del Programa de les Nacions Unides per al Medi Ambient (PNUMA), és millorar el benestar social i l'equitat social, reduir riscos ambientals i la pressió sobre els sistemes naturals, i harmonitzar el desenvolupament econòmic i el consum eficient de recursos.
L'objectiu del cofinançament és potenciar iniciatives amb valor afegit i impacte social positiu per a la societat.
Les empreses socials, culturals i mediambientals podran sol·licitar finançament per dur a terme nous projectes d'inversió, creixement, innovació o internacionalització.
L'ICF i Triodos Bank han signat avui un conveni de col·laboració per finançar conjuntament projectes empresarials del sector social, cultural o mediambiental que generin valor afegit i impacte social positiu per a la societat.
Amb la posada en marxa d'aquest acord, l'ICF i Triodos cofinançaran projectes empresarials d'inversió, creixement, innovació i/o internacionalització per un import d'entre 500.000 euros i fins a 20 milions euros amb un termini de fins a 15 anys.
L'objectiu del cofinançament és facilitar l'accés al crèdit de les empreses d'aquests sectors i, alhora, fer possible projectes de magnitud amb retorn social i d'alt valor afegit.
Entre les diferents iniciatives empresarials que les dues entitats cofinançaran, destaquen projectes mediambientals que promoguin l'energia renovable, l'economia circular, l'agricultura ecològica i/o la conservació de la natura, entre d'altres.
Pel que fa al sector social, es facilitarà el crèdit a empreses i entitats que fomentin la inserció laboral de persones amb risc d'exclusió, els centres especials de treball i/o l'atenció a persones de la tercera edat.
En l'àmbit cultural, els préstecs aniran destinats a finançar projectes educatius i del món de l'art i la cultura.
Pel conseller delegat de l'ICF, Josep-Ramón Sanromà, aquest nou acord amb Triodos és molt positiu.
"Tots dos compartim la mateixa missió d'impulsar empreses amb impacte social, i fer-ho conjuntament augmentarà les possibilitats de finançament per les empreses d'aquest sector".
La directora de la xarxa comercial de Triodos Bank, Isabel Sánchez, destaca que "aquest acord suposa aconseguir major impacte en la tasca que venim desenvolupant des de el banc, perquè ajudarà a trobar majors sinèrgies per finançar a més empreses i entitats dels sectors amb els que treballa Triodos Bank, aquells que aporten valor afegit a la societat dins dels sectors social, mediambiental i cultural".
Aquest acord reafirma l'aposta de l'ICF pel finançament d'empreses i emprenedors del sector social.
En aquest sentit, l'entitat financera pública ha activat aquest any diverses línies de finançament per impulsar aquest sector.
Recentment, l'entitat financera pública ha posat en marxa una línia de préstecs per finançar projectes d'economia verda i circular amb l'objectiu de facilitar el desenvolupament d'actuacions compromeses amb el medi ambient.
A més, el passat mes de juny, l'ICF va posar en marxa dues línies de crèdits, dotades amb 250 milions d'euros, per finançar la construcció i compra d'habitatges de lloguer social que permetran ampliar el parc logístic en 2.800 pisos.
Aquests nous préstecs se sumen a la línia "ICF Economia social i cooperativa" per mitjà de la qual, en els darrers cinc anys, s'han finançat 60 entitats per un import d'11 milions d'euros.
El director general de la companyia Gestió i Serveis Trade Center Albert Vilumara s'incorpora com a vocal independent i, l'actual director general de Promoció Econòmica, Competència i Regulació, Lluís Juncà, com a vocal dominical.
Amb aquests nomenaments, el màxim òrgan de govern de l'ICF passa a estar format pel president, el conseller delegat, tres vocals dominicals i sis independents.
El Govern de la Generalitat ha nomenat avui dos nous vocals de la Junta de Govern de l'ICF.
Com a vocal independent, s'incorpora Albert Vilumara Pérez, director general de la companyia Gestió i Serveis Trade Center (GIS); i com a vocal dominical, Lluís Juncà Pujol, director general de Promoció Econòmica, Competència i Regulació del Departament de la Vicepresidència i d'Economia i Hisenda.
Els nomenaments s'han dut a terme previ informe favorable de la Comissió de Nomenaments i Retribucions de l'entitat financera pel que fa a la seva idoneïtat, coneixements i experiència, tal i com marca preceptivament la normativa europea i estatal per a les entitats de crèdit.
Amb aquestes dos nomenaments, el màxim òrgan de govern de l'ICF passar a estar format pel president, el conseller delegat, tres consellers vocals (en representació de la Generalitat de Catalunya) i sis vocals independents de reconegut prestigi per la seva trajectòria professional.
Vilumara és llicenciat en Administració i Direcció d'Empreses per la Universitat Autònoma de Barcelona (UAB) i màster en Direcció General per IESE.
A més ha cursat l' Executive Development Programme per ESADE i l'Executive Programme sobre Fusions i Adquisicions per la London Business School.
Actualment és director general de l'empresa Gestió i Serveis Trade Center (GIS) des d'on desenvolupa i implementa un nou pla estratègic per impulsar noves oportunitats de negoci i liderar el canvi organitzacional.
A més, és auditor-censor del Jurat de Comptes i membre del Registre Oficial d'Auditors de Comptes (ROAC).
És destacable la seva experiència com assessor de negocis en temes estratègics i financers per pimes, start-ups i grans empreses.
De fet, Vilumara va ser auditor i assessor de negocis a PwC (1998-2016) i va ser nomenat soci de la divisió d'auditoria i assessorament empresarial (2009-2016).
Juncà és llicenciat en enginyeria de Telecomunicacions per la Universitat Politècnica de Catalunya (UPC), màster en Ciències Polítiques per la Universitat Oberta de Catalunya (UOC) i MBA en Business Administration per ESADE.
Actualment és director general de Promoció Econòmica, Competència i Regulació del Departament de la Vicepresidència i d'Economia i Hisenda.
Anteriorment havia estat director de l'Oficina del Vicepresident i Conseller d'Economia de la Generalitat de Catalunya (2016-2017) i cap del Gabinet del Líder de l'Oposició al Parlament de Catalunya.
Entre els anys 2009 i 2012 va ser assessor al Parlament Europeu
L'entitat ha organitzat, en col·laboració amb l'Institut d'Estudis Financers (IEF), una sessió formativa per explicar als joves quines són les característiques principals del model de negoci de les start-ups i quins són els sectors més disruptius actualment.
Aquesta jornada s'emmarca dins la Global Money Week, una iniciativa que se celebra a tot el món amb l'objectiu de promoure l'educació financera als joves.
L'ICF ha dut a terme avui una sessió destinada als joves amb l'objectiu de promoure el coneixement de l'ecosistema emprenedor de Catalunya.
En el marc de la Global Money Week, i en col·laboració amb l'IEF, l'entitat financera pública ha realitzat una conferència amb més de 30 estudiants de Formació Professional per abordar un dels temes econòmics i financers amb més interès actualment: les start-ups.
L'acte, celebrat a la seu de l'entitat, l'ha obert el director de Recursos Humans de l'ICF, Assís de Riba, que ha destacat el compromís de l'entitat en la promoció de l'educació financera entre els joves.
"Som conscients que en un entorn canviant en el que contínuament apareixen noves tecnologies, models de negoci, actors financers, etc. és vital que els estudiants estiguin al dia i aprofundeixen sobre aquests temes amb l'objectiu de prendre millors decisions financeres pel seu futur i la viabilitat dels seus projectes", ha explicat de Riba.
En aquest sentit, ha recordat que "l'ICF porta més de 6 anys col·laborant amb el programa d'Educació Financera a les Escoles de Catalunya (EFEC), impulsat per l'IEF, amb l'objectiu d'aportar coneixements financers bàsics als alumnes de 4t d'ESO".
Posteriorment, el director de Venture Capital de l'ICF, Emili Gómez, ha explicat les principals característiques del model de negoci de les start-ups i ha dibuixat quins són els principals sectors que tenen més concentració d'empreses innovadores emergents.
Durant la sessió, s'ha parlat sobre què és una start-up i què la diferencia d'una empresa tradicional, així com de les vies de finançament que usen aquest tipus de companyies en les seves primeres fases.
A més, ha explicat projectes empresarials d'èxit finançats per l'ICF com Glovo, CornerJob o 21 buttons, entre d'altres.
L'ICF impulsa el finançament d'empreses de nova creació a través de la seva participació en fons de capital risc que inverteixen en start-ups, així com per mitjà d'una línia de conversió amb privats.
Des de 2012, i a través d'aquesta línia, l'entitat ha finançat més de 100 start-ups per un import de més de 15 milions d'euros.
L'ICF l'entitat financera pública de Catalunya, que té com a missió principal impulsar el finançament al teixit empresarial de Catalunya per tal de contribuir al creixement, innovació i sostenibilitat de l'economia catalana.
L'ICF actua com a complement del sector privat oferint un ampli ventall de solucions de finançament centrades en l'activitat de préstecs, avals i inversions en capital risc.
Des de 2014, és membre de l'European Associations Public Banks (EAPB), associació que agrupa bona part dels bancs i entitats financeres públiques que operen arreu d'Europa.